Lānss Ārmstrongs

**Lānss Edvards Ārmstrongs** (, dzimis **Lānss Edvards Gundersons** (), ) ir bijušais ASV profesionālais šosejas riteņbraucējs, 1993. gada Pasaules čempions elites grupā. No 1999. līdz 2005. gadam Ārmstrongs septiņas reizes pēc kārtas uzvarēja *[[Tour de France]]*, bet šīs uzvaras tika atņemtas 2012. gadā pēc plaša skandāla par dopinga lietošanu visas karjeras laikā.

Divreiz pārtraucis profesionāļa karjeru — pirmajā reizē pēc viņa organismā atklātā vēža, otrajā reizē pēc septītās uzvaras *Tour de France*, bet abas reizes ar panākumiem atgriezies profesionālajā sportā. 2011. gadā trešo reizi beidzis aktīvā sporta gaitas.

## Karjera
### Karjeras sākums
Skolas gados L. Ārmstrongs trenējās triatlonā un sasniedza ievērojamus panākumus, kļūdams arī par ASV čempionu. Pēc tam specializējās vienā no triatlona disciplīnām - riteņbraukšanā un jau 1991. gadā kļuva par ASV amatieru čempionu, bet vēl pēc diviem gadiem kļuva par 1993. gada pasaules čempionu grupas braucienā. Gan šajā, gan nākamajā gadā L. Ārmstrongam izdevās izcīnīt arī savas pirmās uzvaras atsevišķos *[[Tour de France]]* posmos.

### Cīņa ar vēzi
1996. gadā L. Ārmstrongs uzvarēja *Flèche Wallonne* sacīkstēs un pabeidza gadu kā viens no pieciem labākajiem riteņbraucējiem pasaulē. Šī paša gada vasarā viņš bija spiests izstāties no *Tour de France*, jo nedēļas laikā viens no sportista sēkliniekiem bija palielinājies trīs reizes. Oktobrī ārsti viņam konstatēja vēzi, kas jau bija izplatījies pa visu organismu. Mediķi deva tikai 20-40%, ka viņš izdzīvos. Sportistam tika izoperēta ķermeņa daļa, kuru skāra audzējs, un viņš saņēma ķīmijterapiju. Mazliet vēlāk tika atklāts, ka vēzis bija skāris arī viņa smadzenes. 1996. gada decembrī tika pabeigta terapija un viņš gadu vēlāk noslēdza līgumu ar *US Postal* un atgriezās riteņbraukšanā. 1999. gada jūlijā viņš bija atguvis tik daudz spēka, ka spēja izcīnīt pirmo no septiņiem *[[Tour de France]]* uzvarētāja tituliem.
left|thumbnail|L. Ārnstrongs ''Midi Libre'' velobraucienā 2002. gadā

### Panākumi
No 1999. gada līdz 2005. gadam L. Ārmstrongs uzvarēja 7 *[[Tour de France]]* pēc kārtas, ko līdz šim nebija veicis neviens riteņbraucējs. Iepriekšējais rekords - 5 uzvaras - piederēja tādām riteņbraukšanas leģendām kā Ž. Anketilam, E. Merksam, B. Ino un M. Indurainam. Pārstāvot ASV profesionālās komandas *[[US Postal riteņbraukšanas komanda|US Postal]]* un *[[Discovery Channel riteņbraukšanas komanda|Discovery Channel]]* L. Ārmstrongs sevi pierādīja kā universālu braucēju, kura stiprās puses ir individuālais brauciens ar atsevišķu startu un visgrūtākie kalnu etapi. Sidnejas olimpiskajās spēlēs 2000. gadā L. Ārmstrongs izcīnīja bronzas medaļu braucienā ar atsevišķu startu. Pēc uzvaras savā septītajā ''Tour de France'' 2005. gadā viņš paziņoja par profesionāļa karjeras beigām.

### Otrā atgriešanās
, 36 gadu vecumā, viņš paziņoja par atgriešanos profesionālajā sportā un gatavību atkal startēt *Tour de France*  profesionālā riteņbraukšanas komanda *[[Astana riteņbraukšanas komanda|Astana]]* paziņoja, ka tai pievienojas L. Ārmstrongs. Viņš startēja *[[Giro d Italia]]*, kas labi palīdzēja sagatavoties sezonas galvenajām sacensībām. 2009. gada ''Tour de France'' *Astana* komanda pārliecinoši kontrolēja sacīkstes gaitu un uzvaru izcīnīja tās līderis Alverto Kontadors. Šajā panākumā nozīmīga bija L. Ārmstronga palīdzība, kurš pats ieņēma 3. vietu kopvērtējumā. Pēc velobrauciena beigām viņš paziņoja, ka plāno startēt arī 2010. gada ''Tour de France'', pārstāvot jaunizveidoto komandu *RadioShack*. Pēdējais *Tour de France* velobrauciens L. Ārmstrongam gan neizdevās īpaši veiksmīgs un pēc tā beigām viņš trešo reizi paziņoja par profesionāļa karjeras beigām. Pēc tam piedalījās vēl dažas nelielās sacensībās, taču 2011. gada sākumā oficiāli beidza dalību profesionāli sacensībās.

## Dopings
[thumbnail|left|''[L'Équipe* pirmā lapa, apsūdzot L. Ārmstrongu dopinga lietošanā. Nosaukuma tulkojums *"Ārmstronga meli"*]]
Septiņkārtējā *Tour de France* uzvarētāja L. Ārmstronga sasniegumi ir radījuši dažādas aizdomas par [[dopings|dopinga]] lietošanu, tomēr viņa sodīšanai nekad nav bijuši pietiekami pierādījumi. Aizdomas daļēji saistītas ar viņa saistību ar itāļu ārstu [[Mikēle Ferrāri|Mikēli Ferrāri]]. L. Ārmstronga bijušais asistents Maiks Andersons apgalvojis, ka L. Ārmstrongs lietojis vielu ar tirdzniecības nosaukumu līdzīgu "androstenīnam". Tam sekoja tiesas process pret M. Andersonu un pretēja prasība pret L. Ārmstrongu.

2005. gada augusta beigās mēnesi pēc L. Ārmstronga septītās *Tour de France* uzvaras pēc kārtas [[Francija]]s sporta laikraksts *L'Équipe* apgalvoja, ka tā rīcībā ir pierādījumi, ka L. Ārmstrongs [[1999. gada Tour de France]] laikā lietojis [[eritropoetīns|EPO]]. Šo apgalvojumu pamatoja ar [[urīns|urīna]] paraugiem, kuri bija arhivēti Francijas Nacionālajā Dopinga noteikšanas laboratorijā tālākai izpētei. L. Ārmstrongs noliedza EPO lietošanu un [[UCI]] viņu nesodīja parauga dublikāta trūkuma dēļ. UCI apstiprināja, ka viņu ārsts Mario Zorzoli esot nopludinājis žurnālam 15 formas, kuras saistīja L. Ārmstrongu ar pozitīvu testu.

Arī 1999. gadā L. Ārmstrongam uzrādīja pozitīvas [[glikokortikosteroīds|glikokortikosteroīda]] hormona analīzes. Sportists to izskaidroja ar [[kortizons|kortizonu]] saturoša krēma lietošanu pret sēdekļa izraisītiem noberzumiem un uzrādīja ārsta recepti. Noteiktais apjoms bija zem aizliegtā līmeņa un atbilda apjomam, kuru izmanto tropiskajam ādas krēmam, bet UCI noteikumi pieprasīja, ka ārstu receptes jāuzrāda pirms medikamenta lietošanas.

== Privātā dzīve ==
L. Ārmstronga pirmā sieva bija Kristīna Ričarda, kas palīdzēja viņam cīņā ar [[vēzis (slimība)|vēzi]], viņiem ir 3 bērni. No 2004. līdz 2005. gadam viņam bija attiecības ar ASV mūziķi [[Šerila Krova|Šerilu Krovu]]. Pāris saderinājās, tomēr neapprecējās.

== Skatīt arī ==
* [[Dopinga lietošana Tour de France|Dopinga lietošana *Tour de France'']]

## Atsauces

## Ārējās saites

* Lancearmstrong.com Lānsa Ārmstronga oficiālā mājaslapa '